**Kompetanseforhandlinger - send inn lønnskrav**

Årets kompetanseforhandliger gjennomføres i mars for ansatte som tilhører kapittel 4.

**Kriterier for å fremme lønnskrav**

Du må ha fullført relevant etter- og videreutdanning i 2020 for å kunne fremme et lønnskrav.

Kriterier:

* Din stilling tilhører kapittel 4.
* Utdanningen er fullført i 2020.
* Du har ikke mottatt kompensasjon for utdanningen tidligere.
* Utdanningen er basert på virksomhetens kompetanseplan eller er vurdert av din leder som relevant for stillingen.
* Dokumentasjon på fullført utdannelse er levert til leder eller du kan levere det sammen med kravskjema.

**Lønnskravskjema må leveres innen 23. februar til** **Anita.lorentzen@nordrefollo.kommune.no**

Kravskjema ligger vedlagt.

**Lønnstillegg**

Hvor stort lønnstillegg du kan få avhenger av hvor mange studiepoeng du har gjennomført. Du kan også få tillegg for studiepoeng fra fagskoler.

* 15 studiepoeng - kr   5 000
* 30 studiepoeng - kr 10 000
* 45 studiepoeng - kr 15 000
* 60 studiepoeng - kr 20 000
* Mastergrad (120 studiepoeng) - kr 40 000

Hvis forhandlingene medfører endring av stillingskode og ny garantilønnsplassering, vil lønnstillegget ikke komme i tillegg.

**Forhandlingene starter i uke 10**

Forhandlingsresultatet gjelder fra 1. januar 2021.